Der er lagt op til et brag af en Superliga kamp mellem AaB og AGF på søndag. Og de 700 AaB's fans, der gerne skulle slå vejen forbi,  kan se frem til at møde gæstfrihed. De vil blandt andet blive budt på en jysk klassiker. - Vi ønsker at byde alle AaB-fans velkommen i Aarhus med åbne arme. Derfor har vi gerne ville gøre lidt ekstra ud af det på søndag i form af en god gammel Rød Aalborg, der så formentlig kan varme lidt i februar måned, siger bodansvarlig i Ceres Park, Søren Holst. AGF gør en dyd ud af at være vært til de to holds forårspremiere. For ikke nok med at aalborgenserne får lidt hjemligt at varme sig på, så har al personale i Ceres Park besluttet at iklæde sig AaB-trøjer fra Hummel trøjer til ære for gæsterne. - Og da noget af vores personale rent faktisk stammer fra Nordjylland, sørger vi for at placere dem i udebaneområdet på søndag. Så sikrer vi, at både forståelse og service er i top, tilføjer Søren Holst. Så stridigheder mellem fans kan der ikke være tale om, når de to klubber mødes søndag klokken 16 på stadion i Aarhus.

Opsummering:
AaB-fans kan se frem til en lille en at lune sig på, når de på søndag gæster AGF i Ceres Park.